Title: РЕПУБЛИКА БЪЛГАРИЯ
Author: Administrator
Last saved by: Mariana Georgieva
Company: VSS

П Р О Т О К О Л   № 8
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 26.06.2018 г.

Днес, 26.06.2018 г. /вторник/ от 13.15 часа се проведе заседание на Комисия “Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова

ЧЛЕНОВЕ:	Боян Новански – зам. председател
			Боян Магдалинчев 
				Стефан Гроздев 
				Севдалин Мавров 

На заседанието присъстват експертния сътрудник на комисията Елеонора Савова – н-к отдел „Съдебни кадри” и техническия сътрудник Мариана Георгиева.

Д Н Е В Е Н   Р Е Д:

1. ОТНОСНО: Искания от председателя на Софийски районен съд за увеличаване щатната численост на съдебните служители. /№ ВСС-959/25.01.2018 г.; ВСС-1859/13.02.2018 г./

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТЛАГА произнасянето по т. 1 до изясняване на структурата на Софийски районен съд.
1.2. Изисква от дирекция „Бюджет и финанси“ да представи становище относно финансовите възможности за разкриване на нови щатни бройки в Софийски районен съд в рамките на бюджета на съдебната власт.
1.3. Да се покани председателя на Софийски районен съд на заседанието на комисията на 04.07.2018 г. в 13.30 часа.

2. ОТНОСНО: Искане от председателя на Апелативен съд - София за увеличаване щатната численост на съдебните служители. /№ ВСС-13808/13.10.2017 г./ ; решение на КСА по протокол №1/17.01.2017 г.; решение на КБФ по протокол № 3/31.01.2018 г., оттеглена точка от заседание на СК на 06.02.2018 г./ 
- Искане от председателя на Апелативен съд – София за увеличаване щатната численост на съда с 4 /четири/ щ.бр. за длъжността „съдебен помощник“. /№ ВСС-7978/25.06.2018 г./

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Поддържа решението си по протокол № 1/17.01.2018 г., т. 8 за разкриване на 4 /четири/ щ.бр. за съдебни служители в Апелативен съд – София: /2 щ.бр. за длъжност „съдебен деловодител“; 1 щ.бр. за длъжност „съдебен секретар“ и 1 щ.бр. за длъжност „системен администратор“/.
2.2. Предлага на Съдийската колегия на ВСС, на основание чл. 30, ал. 5, т. 8 от ЗСВ, да разкрие 4 /четири/ щ.бр. за длъжност „съдебен помощник“ в Апелативен съд – София.
МОТИВИ: Налице е висока натовареност - почти два пъти повече в сравнение с останалите Апелативни съдилища, която изисква предприемане на организационни и кадрови действия за нормалната работа на съда. Съотношението бр. служители/бр. магистрати e ниско  – 1:1,04 /при средно за страната за апелативните съдилища – 1,28/ и сочи за недобра обезпеченост със съдебни служители, подкрепящи пряко правораздавателната дейност. Съотношението бр.специализирана администрация/бр.магистрати  е 0,67, при средно за страната на това ниво - 0,81, а това на бр.обща администрация /магистрати - 0,29 при средно за страната на това ниво – 0,34. В САС са сформирани нови състави, за които липсват деловодители и съдебни секретари. Липсва  възможност за трансформиране на длъжности. На ниво „Апелативни съдилища“ няма свободни щатни бройки, които да бъдат прехвърлени в щата на САС. На ниво „Окръжни съдилища“ също липсват свободни щатни бройки, които да бъдат използвани при увеличаване щата на САС. Свободни щатни бройки за служители има единствено на ниво „Районни съдилища“, които са предвидени за прехвърляне между съдилища от това ниво.
2.3. ИЗПРАЩА решението на Комисия „Бюджет и финанси“ за становище относно финансовата обезпеченост за новите длъжности: 2 щ.бр. съдебен деловодител, 1 щ.бр. съдебен секретар, 1 щ.бр. системен администратор и 4 щ.бр. съдебни помощници.

3. ОТНОСНО: Искане от председателя на Софийски военен съд за даване на съгласие за сключване на граждански договор с външен изпълнител. /№ ВСС-7796/21.06.2018 г./; решение на КСА по протокол № 13/03.04.2013 г. и решение на ВСС по протокол № 44/30.07.2015 г. – не отменени.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ДАВА СЪГЛАСИЕ председателят на Софийски военен съд да сключи граждански договор с външен изпълнител до завръщане на титуляра, но не по-късно от края на 2018 г., в рамките на бюджетната сметка на съда.
3.2. ИЗПРАЩА решението на Комисия „Бюджет и финанси“, за сведение.

4. ОТНОСНО: Сформиране на работна група за изменение на Класификатора на длъжностите в администрацията на съдилищата, Правилата за прилагането му и Правилника за администрацията в съдилищата, приет с решение на Пленума на  ВСС  по протокол №25/03.08.2017г., ДВ бр. 68/22.08.2017г. 

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Да се сформира работна група с участието на председатели на съдилища и съдебни администратори, която да проведе първо заседание на 03.07.2018 г. /вторник/ от 13.30 ч.

ПРЕДСЕДАТЕЛ 
НА КОМИСИЯТА:           /п/
 							   БОРЯНА ДИМИТРОВА